Lærervejledning

**Tema 6: Kolera**

Kolera er en bakteriesygdom, som i tidens løb har eksisteret i flere varianter. Den er beskrevet af den græske læge Hippokrates i det 4. århundrede f.v.t. Måske har det været mindre udbredt i Europa i de følgende århundreder. Til gengæld har det været hyppig i Asien.

Sygdommens forløb var hurtig og voldsom. I få timer havde den syge voldsomme opkast og diareer. Herefter mistede den syge ofte bevidstløs, fik kramper og blev meget kold. I denne fase af sygdommen overlevede kun 1/3. Man kendte ikke til behandling og kunne kun forsøge at lindre smerterne med opium og andre midler. Overlevede patienten, var vedkommende opnået immun over for sygdommen.

I begyndelsen af 1800-tallet spredte den sig via Tyrkiet til Europa, USA og Rusland. I løbet af århundredet blev verden ramt af 6-7 større pandemier. Der var forskellige teorier om, hvordan kolera kunne helbredes. Således foreslog læger, at man skulle pumpe vand ind i patienternes vener for at modvirke det enorme væsketab, som forekom. Der var også mange andre forslag, som behandling med rensemidler, opium, brændevin – og simpelthen at tillukke anus for at forhindre kropsvæskerne i at slippe ud. Men ingen af forsøgene havde en god virkning.

Også i det 20. århundrede fortsatte koleraen med at hærge – især uden for Vesteuropa. Således skønnes det, at mere end ½ mio. russere døde af kolera i løbet af det 20. århundredes første årtier. I 1960’erne hærgede en epidemi Mellemøsten og Afrika. Siden har der været opblomstringer af sygdommen rundt omkring. Således i Peru i 1991 og i Zimbabwe i 2008. Efter jordskælvet på Haiti i 2010-11 spredte koleraen sig på øen. Der er fortsat kolera rundt omkring i verden.

I 1883 identificerede lægen Robert Koch bakterien, der var skyld i kolera. Han byggede videre på bl.a. den italienske biolog Filippo Pacini, som havde undersøgt bakterien 1850’erne. Også den britiske læge John Snow fremsatte teorier om sygdommen. Snow mente dog, at smitten kom fra kim, såkaldte miasmer, der var luftbårne, og som kunne udvikle sig på steder med affald og forrådnelse. Smitten overførtes derfor ikke direkte fra menneske til menneske, men var et giftstof, der fandtes i luften. Snow og andre miasmatikere mente derfor, at den eneste måde at bekæmpe kolera på var karantæne. Den miasmatiske tilgang til sygdommen blev også benyttet af de danske læger under den store koleraepidemi 1853.

Koleraepidemien brød ud i juni 1853. Ca. syv måneder senere var den slut. Den kostede næsten 7.000 mennesker liv. Det svarer til ca. 3 % af Danmarks daværende befolkning. 2/3 af de dødsfald skete i København. Men sygdommen ramte mange steder i landet. Selv i Skagen var der dødsfald.

Efterhånden er behandlingen af kolera blevet mere effektiv. Det er helt afgørende, at kroppen tilføres væske og salte. I milde tilfælde sker det ved at drikke væske. I alvorligere tilfælde gives væsken intravenøst. Ellers sker behandlingen med antibiotika, der forkorter sygdommens varighed. Det er dog en udfordring, at kolerabakterien er resistens over for de former for antibiotika, som befolkningen i udviklingslande har adgang til. Det er netop i disse lande, at kolera er særlig udbredt.

WHO (Verdenssundhedsorganisation) vurderer, at mellem 1 mio. og 4 mio. hvert år smittes med kolera, og hvert år dør titusinder af sygdommen.

**Trigger – i gang med temaet**

**Kolera i kunsten**

I 1800-tallet hærgede koleraepidemier. Flere kunstnere malede billeder, der ofte i symbolsk form fortalte om sygdommen. Eleverne kan vælge nogle eksempler og drøfte, hvilket indtryk billederne giver af sygdommen. Eksemplerne kan findes på internettet med søgeordene ”cholera” + ”painting”.

**Spørgsmål til kilderne**

**Kilde 1: Manglende renlighed**

* Hvilke eksempler giver kilden på den manglende renlighed?
* Hvem mener ophavsmanden (Danielsen), der er ansvarlig for den manglende renlighed?
* Kan der være andre forklaringer på den manglende renlighed?

**Kilde 2: Renovationen i København**

* Hvad kan være forklaringen på, at myndighederne (Den offentlige renlighed) ikke sørgede for rent drikkevand? Overvej om der kunne være andre forklaringer, end at myndighederne tog ”lemfældig på” det, som kilden hævder.
* Forestil dig, hvad der kunne komme ud af pumpe-munden, hvis man ikke hængte en lærredspose for?
* Hvorfor var man mon ikke mere omhyggelig med renovationen?

**Kilde 3: Råd mod kolera**

* Hvad vil Robert Chrukshank fortælle med tegningerne?
* Hvordan hører de to tegninger sammen?

**Kilde 4: Kong koleras domstol**

* Hvad foregår der på ”Kong Koleras torv”?
* I midten af 1800-tallet mente de fleste læger, at stank var bærer af kolerasmitte og andre sygdomme. Hvordan opstår stanken og smitten på torvet?

**Kilde 5: Kolera-lejr**

* Hvilket indryk giver kilderne af livet i lejren?
* Præsten Bloch Suhr (kilde B) er førstehåndsvidne til livet i lejren. Er hans beskrivelse troværdig? Begrund.
* Hvordan tror du, at folk, der var anbragt i lejrene, havde haft det?

**Kilde 6: Vilhelm Bergsøe om koleraen**

* Hvad er det, at for et hus, at Vilhelm Bergsøe ser, da han sammen med faren går hjem fra tivoli?
* Hvad foregår der i og omkring huset?
* Hvilket indtryk giver kilden af koleraen?
* Hvilken virkning tillægges brændevin?

**Kilde 7: Tordenskyen**

* Find på internettet et kort over København fra omkring 1850. Hvad afgrænsede byen dengang?
* Aftegn byen udstrækning dengang på en nutidigt kort. I 1850 boede der omkring 130.000 mennesker i København. Store dele af byen var optaget af militæret, kongens og regeringens bygninger. I hvilke dele af byen levede de fleste mennesker?
* Hvilken forklaring giver kilden på, at mange blive smittet af kolera i København?
* Hvilken betydning havde boligforholdene og de mange mennesker for koleraens udbredelse?
* I dag er bolig- og leveforholdene i København langt bedre. Hvad er forklaringen på, at smittetrykket under Corona-krisen et langt større i København end i Jylland?

**Kilde 8: Kolera i Viborg**

* Hvordan nåede smitten til Viborg?
* Hvordan kan moren og den 5-årige have oplevet sygdommen?
* Hvordan forsøgte myndighederne, at sygdommen bredte sig yderligere? Hvorfor mon man ikke havde indført begrænsninger på rejser noget før?